Charlo Halvorsen

Charlo Jørgen Halvorsen (født 1959) er en norsk programleder, avdelingsleder og prosjektleder innen kringkasting som har arbeidet i NRK siden 1985. Fra 2011 til våren 2026 er han underholdningsredaktør hos NRK.

Halvorsen studerte kriminologi og statsvitenskap (1981–1983) ved Universitetet i Oslo, men fullførte ikke til noen grad.

Han startet karrieren som reporter ved Radio Nova. I 1985 begynte han som programleder i NRK Nattradioen. I perioden 1988–1992 lagde han radioprogrammet Revolvermagasinet sammen med Otto Jespersen og Stig Holmer. I 1992 lagde han det humoristiske tv-programmet The Show sammen med Jespersen og Holmer. Siden fikk han administrative oppgaver og jobbet lenge som prosjektleder i NRKs underholdningsavdeling, hvor han hadde lederansvar i forbindelse med utviklingen av programmer som Lille lørdag, Borettslaget og Skavlan.Morgenbladet Underholdning som holdning portrettintervju 23.12.2011 I 2011 begynte han i stillingen som underholdningsredaktør. Flere medieeksperter omtalte stillingen som den mektigste i Norges underholdningsindustri.

Halvorsen har siden 1984 vært gift med politiker Kristin Halvorsen.

 Referanser 

 Eksterne lenker 


Kategori:Norske TV-produsenter
Kategori:Norske TV-programledere
Kategori:Norske radioprogramledere
Kategori:NRK-ledere
Kategori:Programledere for NRK TV
Kategori:Programledere for NRK Radio
Kategori:Personer fra Skien kommune